recursal/SuperWikiNEXT-32B huggingface dataset:
Για άλλες χρήσεις, δείτε: Γιαλός.

  

*Το παρόν λήμμα αφορά τον πρώην καποδιστριακό δήμο Μακρύ Γιαλού*

*Για τούς σημερινούς δήμους βλέπε: Δήμος Ιεράπετρας και Δήμος Σητείας.*Συντεταγμένες: 35°4′N 25°58′E﻿ / ﻿35.067°N 25.967°E﻿ / 35.067; 25.967

Ο **Δήμος Μακρύ Γιαλού** ανήκε έως το 1998 στην επαρχία Σητείας και έκτοτε ήταν ανεξάρτητος δήμος του νομού Λασιθίου, που συστάθηκε με το πρόγραμμα Καποδίστριας, από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010, οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ιεράπετρας. Βρισκόταν στα νότια του νομού Λασιθίου και είχε σαν έδρα τον Κουτσουρά, 22 χιλιόμετρα ανατολικά της Ιεράπετρας και 38 χιλιόμετρα νοτιοδυτικά της Σητείας. Σήμερα, ο Κουτσουράς είναι η έδρα της δημοτικής ενότητας Μακρύ Γιαλού του Δήμου Ιεράπετρας. 
Πρόκειται για παραθαλάσσια δημοτική ενότητα, καθώς βρέχεται από το Λιβυκό πέλαγος. Σύμφωνα με την απογραφή του 2001 είχε συνολικά 4.204 κατοίκους και έκταση 159.229 στρέμματα.

Ο δήμος περιλάμβανε 8 δημοτικά διαμερίσματα:

 **Δ.δ. Σταυροχωρίου** 
* ο Κουτσουράς
* η Λάπιθος
* το Σταυροχώρι
* τα Τσικκαλαριά

 **Δ.δ. Αγίου Στεφάνου** 
* ο Άγιος Στέφανος
* ο Μακρύ Γιαλός

 **Δ.δ. Λιθινών** 
* οι Λιθίνες
* το Αζάλι
* η Λαγκάδα

 **Δ.δ. Ορεινού** 
* το Ορεινό
* ο Άγιος Παντελεήμονας
* ο Ανδριανός
* ο Καλυβίτης

 **Δ.δ. Περιβολακίων** 
* τα Περιβολάκια
* τα Επάνω Περιβολάκια
* το Καλό Νερό
* η Μονή Καψά
* ο Πεζούλας

 **Δ.δ. Πεύκων** 
* η Ανάληψις
* ο Άσπρος Ποταμός
* οι Πεύκοι
* τα Πιλαλήματα

 **Δ.δ. Σχινοκαψάλων** 
* τα Σχινοκάψαλα
* τα Αχλιά
* η Γαλήνη
* ο Μαύρος Κόλυμπος

 **Δ.δ. Χρυσοπηγής** 
* η Χρυσοπηγή
* ο Μπέμπονας

Εξωτερικοί σύνδεσμοι
--------------------

* Στοιχεία για τον **δήμο Μακρύ Γιαλού** από το Υπουργείο Εσωτερικών, Δημόσιας Διοίκησης και Αποκέντρωσης Αρχειοθετήθηκε 2007-11-03 στο Wayback Machine.

  


|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Λασιθίου |
| --- |
|  |
| 
Αγίου Νικολάου · Βραχασίου · Ιεράπετρας · Ιτάνου · Λεύκης · Μακρύ Γιαλού · Νεάπολης · Οροπεδίου Λασιθίου · Σητείας |

 |
Ο **Δάμασκος** υπήρξε ήρωας της αρχαίας Ελλάδας, το όνομα του οποίου συνδέεται με την ίδρυση της πόλης της Δαμασκού στη Συρία.

Αποικισμός της Συρίας
---------------------

Μια παραλλαγή της Ελληνικής μυθολογίας τον παρουσιάζει ως γιο του Ερμή και της νύμφης Αλιμήδης. Ο Δάμασκος μετανάστευσε από την Αρκαδία στη Συρία, όπου και έχτισε μια πόλη που ονομάστηκε Δαμασκός, τη σημερινή πρωτεύσουσα της Συρίας.

Δάμασκος και η εκστρατεία στην Ινδία
------------------------------------

Μια άλλη παραλλαγή της μυθολογίας λέει πως ο Δάμασκος υπήρξε συνοδοιπόρος του Διόνυσου στην εκστρατεία του στην Ινδία. Στο δρόμο του προς την Ινδία, ο Δάμασκος έκοψε με τσεκούρι ένα κλήμα που φύτεψε ο ίδιος ο Διόνυσος, ο οποίος θύμωσε και τον έγδαρε ζωντανό. Στον τόπο όπου έγινε το περιστατικό χτίστηκε αργότερα η Δαμασκός.

Δαμασκός και Δάμαντας
---------------------

Για το όνομα της πόλης του Δαμασκού υπάρχει επίσης και ο μύθος του Δάμαντα. Ο Δάμαντας ήταν και αυτός σύντροφος του Διόνυσου στην εκστρατεία της Ινδίας. Σε κάποιο μέρος έστησε μια σκηνή και τοποθέτησε μέσα ένα άγαλμα του Διονύσου. Στο μέρος αυτό χτίστηκε μια πόλη που πήρε το όνομά της από το *Δαμά σκηνή* δηλαδή *η σκηνή του Δαμά*.

Παραπομπές
----------

1. ↑  «Дамаск» (Ρωσικά)

Βιβλιογραφία
------------

* Pierre Grimal, Λεξικό της αρχαίας Ελληνικής και Ρωμαϊκής μυθολογίας
Ο **Ζαν-Αντουάν Αλαβουάν** (*Jean-Antoine Alavoine*, 4 Ιανουαρίου 1778 – 15 Νοεμβρίου 1834) ήταν Γάλλος αρχιτέκτονας γεννημένος στο Παρίσι, μαθητής του Φαιβρ και του Τιμπώ, γνωστότερος για τη στήλη που δημιούργησε (1831-1840) στην Πλατεία της Βαστίλης, στο Παρίσι, τη «Στήλη του Ιουλίου», η οποία τιμά τη μνήμη όσων σκοτώθηκαν στην Επανάσταση του 1830.

Η στήλη αυτή, που είναι ηθελημένα μεγαλύτερη από τη στήλη στην Πλατεία Βαντόμ, έχει κιονόκρανο ελευθέρως βασισμένο στον Κορινθιακό ρυθμό, αλλά με υπερμεγέθεις γωνιακές σπείρες, που πλαισιώνουν αγγελούδια τα οποία κρατούν στεφάνια: ένα πολυσύνθετο σχέδιο με κάπως παράταιρα μεταξύ τους στοιχεία, που δεν βρήκε μιμητές.

Αρκετά ενωρίτερα ωστόσο, μετά από παραγγελία του Μεγάλου Ναπολέοντα, ο Αλαβουάν είχε σχεδιάσει μαζί με τον αρχιτέκτονα-γλύπτη Πιερ-Σαρλ Μπριντάν, ένα άγαλμα ελέφαντα σε υπερφυσικό μέγεθος, ύψους 24 μέτρων, τον «Ελέφαντα της Βαστίλης», με συντριβάνι-κρήνη («Κρήνη του Ελέφαντα») για την ίδια πλατεία, την Πλατεία της Βαστίλης. Προγραμματίσθηκε να κατασκευασθεί από τον μπρούντζο των κανονιών που είχαν αρπαγεί από τους Ισπανούς. Ωστόσο, μόνο ένα προδρομικό άγαλμα από γύψο κατορθώθηκε να στηθεί, το οποίο αναφέρεται από τον Βίκτωρα Ουγκώ στο μυθιστόρημα *Οι Άθλιοι* και κατεδαφίσθηκε το 1846 προς ανακούφιση των περιοίκων.

Το σχέδιο για το θερμοκήπιο που σχεδίασε ο Αλαβουάν για τον βοτανικό κήπο του κ. Μπουρσώ στο Υέρ, κοντά στο Μπρυνουά, σώζεται στο έργο του Ζαν-Σαρλ Κραφτ *Recueil d'architecture civile* (Παρίσι 1812, Plate XLVII), το ίδιο και το σχέδιο του Αλαβουάν μιας γέφυρας στο πάρκο του Κασάν (Plate XLII).

Ο Ζαν-Αντουάν Αλαβουάν πέθανε στο Παρίσι σε ηλικία 56 ετών.

Πηγές
-----

* Το λήμμα «Αλαβουάν Ιωάννης Αντώνιος» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελίδα 553

Βιβλιογραφία
------------

* Chirol, Pierre: *Jean-Antoine Alavoine*, εκδ. Lainé, Rouen 1920 (το μοναδικό βιβλίο για τον Αλαβουάν)
* Krafft, Jean-Charles: *Recueil d'architecture civile: contenant les plans, coupes et élévations des châteaux, maisons de campagne, et habitations rurales, jardins anglais, temples, chaumières, kiosques, ponts, etc. situés, aux environs de Paris...*, Παρίσι 1812

Παραπομπές
----------

1. ↑  «Jean Antoine Alavoine». (Γαλλικά) *Βάση δεδομένων Léonore*. Υπουργείο Πολιτισμού της Γαλλίας. LH//14/17.
2. 1 2 3 4  (Γερμανικά) *Catalog of the German National Library*. 116257687. Ανακτήθηκε στις 10  Ιουνίου 2020.
3. ↑  (Αγγλικά, Τσεχικά, Σλοβακικά, Σλοβενικά, Πολωνικά, Ουγγρικά, Γερμανικά, Ιταλικά, σουηδικά, Κροατικά, Ισπανικά, Πορτογαλικά) *European Theatre Architecture*. Arts and Theatre Institute. 2274. Ανακτήθηκε στις 9  Οκτωβρίου 2017.
4. ↑  (Ολλανδικά) *RKDartists*. rkd.nl/explore/artists/858. Ανακτήθηκε στις 1  Ιουλίου 2020.
5. ↑  (Γαλλικά) *Βάση δεδομένων Léonore*. Υπουργείο Πολιτισμού της Γαλλίας. LH//14/17. Ανακτήθηκε στις 26  Σεπτεμβρίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 35203743
* ISNI: 0000 0001 1757 8720
* GND: 116257687
* SUDOC: 181318024
* BNF: cb14954489z (data)
* ULAN: 500018452
* The Léonore id LH//14/17 is not valid.
* RKD: 858

 |

 |
Οι **Ελληνικές βουλευτικές εκλογές 1974** θα διεξάγονταν την Κυριακή 10 Φεβρουαρίου, η προκήρυξή τους ήταν σχεδιασμένη με συνέντευξη τύπου από τον Σπύρο Μαρκεζίνη στις 26 Νοεμβρίου η οποία ακυρώθηκε λόγω του κινήματος του Δημητρίου Ιωαννίδη. Οι εκλογές ήταν μέρος του Σχεδίου Φιλελευθεροποιήσεως του καθεστώτος και της επαναφοράς της δημοκρατίας.

Το κοινοβούλιο θα είχε 150 βουλευτές και η θητεία τους διπλή, οι υπουργοί θα ήταν όλοι εξωκοινοβουλευτικοί .

Μάλιστα οι παλαιοί πολιτικοί Παναγιώτης Κανελλόπουλος και Γεώργιος Μαύρος, είχαν δηλώσει ότι δεν θα συμμετάσχουν στις εκλογές της 10ης Φεβρουαρίου 1974, ενώ ο Ηλίας Ηλιού είχε διαφοροποιηθεί.

Αξιοσημείωτο είναι ότι θα συμμετείχε και το ΚΚΕ Εσωτερικού και η ΕΔΑ, ενώ η Ένωσις Κέντρου και η Εθνική Ριζοσπαστική Ένωσις όχι.

Ιστορικό πλαίσιο
----------------

Η Ελλάδα βρίσκεται από την 21η Απριλίου υπό ένα στρατιωτικό καθεστώς του οποίου ο λόγος, όπως οι ίδιοι έλεγαν, επιβλήθηκε για την επαναφορά της τάξης και της αποτροπής εκλογής αριστερής κυβέρνησης με την υπόσχεση ότι είναι προσωρινό. Τα χρόνια περνούσαν και ο κόσμος έβλεπε ότι η υπόσχεση δεν εκπληρώνεται. Το 1973 βρίσκει τον Γεώργιο Παπαδόπουλο να έχει ξεκινήσει τη φιλελευθεροποίηση του καθεστώτος, αποφυλακίσεις και κλείσιμο φυλακών σε ξερονήσια. Το κίνημα του Ναυτικού, τα γεγονότα στη Νομική σχολή και η δυσαρέσκεια των ΗΠΑ για τη στάση του καθεστώτος στον πόλεμο του Γιομ Κιπούρ ώθησαν τους συνταγματάρχες να επισπεύσουν τις διαδικασίες για την αποκατάσταση της δημοκρατίας. Έτσι, στις 8 Οκτωβρίου 1973 ο Παπαδόπουλος διορίζει μεταβατική κυβέρνηση με επικεφαλής τον Σπύρο Μαρκεζίνη.

Παραπομπές
----------



|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εκλογές και Δημοψηφίσματα στην Ελλάδα |
| --- |
|  |
| Βουλευτικές | 
* 1843
* 1844
* 1847
* 1850
* 1853
* 1856
* 1859
* 1861
* 1862
* 1865
* 1868
* 1869
* 1872
* 1873
* 1874
* 1875
* 1879
* 1881
* 1885
* 1887
* 1890
* 1892
* 1895
* 1899
* 1902
* 1905
* 1906
* 1910 Α
* 1910 Β
* 1912
* 1915 Α
* 1915 Β
* 1920
* 1923
* 1926
* 1928
* 1932
* 1933
* 1935
* 1936
* 19441
* 1946
* 1950
* 1951
* 1952
* 1956
* 1958
* 1961
* 1963
* 1964
* 19672
* 1974 Α3
* 1974 Β
* 1977
* 1981
* 1985
* 1989 Α
* 1989 Β
* 1990
* 1993
* 1996
* 2000
* 2004
* 2007
* 2009
* 2012 Α
* 2012 Β
* 2015 Α
* 2015 Β
* 2019
* 2023 Α
* 2023 Β
 |  |
|  |
| Γερουσιαστικές | 
* 1929
 |
|  |
| Ευρωεκλογές | 
* 1981
* 1984
* 1989
* 1994
* 1999
* 2004
* 2009
* 2014
* 2019
* 2024
 |
|  |
| Δημοψηφίσματα | 
* 1862
* 1920
* 1924
* 1935
* 1946
* 1968
* 1973
* 1974
* ~~2011~~4
* 2015
 |
|  |
| Αυτοδιοικητικές | 
* 1834
* 1835
* 1837
* 1841
* 1847
* 1850
* 1866
* 1870
* 1874
* 1879
* 1883
* 1887
* 1891
* 1895
* 1899
* 1903
* 1907
* 1914
* 1925
* 1929
* 1934
* 1951
* 1954
* 1959
* 1964
* 1975
* 1978
* 1982
* 1986
* 1990
* 1994
* 1998
* 2002
* 2006
* 2010
* 2014
* 2019
* 2023
 |
|  |
| 
1 Εκλογές της ΠΕΕΑ την περίοδο της κατοχής σε περιορισμένο τμήμα της επικράτειας 2 Δεν έγιναν λόγω της Χούντας 3 Ματαιώθηκαν λόγω του κινήματος του Δημητρίου Ιωαννίδη 4 Εξαγγέλθηκε αλλά ματαιώθηκε |

 |
Συντεταγμένες: 40°28′N 22°59′E﻿ / ﻿40.467°N 22.983°E﻿ / 40.467; 22.983

Ο **δήμος Μίκρας** ήταν δήμος του Νομού Θεσσαλονίκης. Με την εφαρμογή του προγράμματος Καλλικράτης καταργήθηκε και εντάχθηκε στον δήμο Θέρμης. Βρισκόταν στο νοτιοδυτικό τμήμα του νομού νότια της Θεσσαλονίκης. Ο δήμος αποτελούνταν από τέσσερα δημοτικά διαμερίσματα, καταλάμβανε έκταση 80,827 τ.χλμ. και ο πληθυσμός του ήταν 10.427 κάτοικοι σύμφωνα με την απογραφή του 2001. Έδρα του δήμου ήταν ο Τρίλοφος.

Αναλυτικά τα δημοτικά διαμερίσματα και οι οικισμοί του δήμου:

 **Δ.δ. Τριλόφου**  [ 3.581 ] 
* ο Τρίλοφος [ 3.517 ]
* το Άνω Σχολάρι [ 64 ]

 **Δ.δ. Καρδίας**  -- η Καρδία [ 1.437 ]
 **Δ.δ. Κάτω Σχολαρίου**  -- το Κάτω Σχολάριον [ 1.639 ]
 **Δ.δ. Πλαγιαρίου**  -- το Πλαγιάρι [ 3.770 ]

Παραπομπές
----------

1. ↑  Απογραφή 2001 Εθνική Στατιστική Υπηρεσία
Τα **Διεθνή Σχολεία Ντογά** (DIS) είναι διεθνή σχολεία στην ΤΔΒΚ. Τα σχολεία ιδρύθηκαν από τους Μαρκ και Χέιραν Άνγουιν το 2001 και έγινε το πρώτο σχολείο που παρείχε την αγγλική εθνική ύλη στη Τουρκική Δημοκρατία της Βόρειας Κύπρου. Βρίσκεται στο Καζαφάνι της Κερύνειας.

Επισκόπηση
----------

Το σχολείο άνοιξε με το όνομα Σάνι Λέιν το 2001 ως ανεξάρτητο δημοτικό σχολείο με 12 μαθητές. Έχει επεκταθεί σε σχολείο όλων των βαθμίδων, εξυπηρετώντας μαθητές από 6 μηνών έως 16 ετών. Σήμερα έχει περίπου 250 μαθητές και πάνω από 25 δασκάλους.

Στις 25 Ιουνίου 2010 το σχολείο μετονομάστηκε σε Βρετανική Ακαδημία της Βόρειας Κύπρου. Τα Σχολεία Ντογά απέκτησαν το σχολείο τον Αύγουστο του 2011, μετονομάζοντας το σε Βρετανική Ακαδημία-Σχολείο Ντογά (Doğa Koleji British Academy).

Το όνομα του σχολείου άλλαξε σε Διεθνή Σχολεία Ντογά, μετακομίζοντας από το κτίριο στον Καραβά στο Καζάφανι το 2016.

Παραπομπές
----------

1. ↑  «Girne'de faaliyet gösteren British Academy, Doğa Kolejine katıldı». TAK. Kıbrıs Postası. 31 August 2011.. Ανακτήθηκε στις 15 March 2018.
2. ↑  «Doğa International School Lansmanı Gerçekleştirildi». Kıbrıs Manşet. 25 March 2016.. Ανακτήθηκε στις 15 March 2018.
Το **Διεθνές Φεστιβάλ Κινηματογράφου της Γουαδαλαχάρα** (ισπανικά: *Festival Internacional de Cine en Guadalajara*‎) είναι ένα κινηματογραφικό φεστιβάλ διάρκειας μιας εβδομάδας που πραγματοποιείται κάθε τον Μάρτιο στην πόλη Γουαδαλαχάρα του Μεξικού από το 1986. Το φεστιβάλ θεωρείται το πιο διάσημο φεστιβάλ ταινιών στη Λατινική Αμερική και μεταξύ των πιο σημαντικά ισπανόφωνα φεστιβάλ στον κόσμο.

Η παρουσία στη Γουαδαλαχάρα εκπροσώπων από άλλα σημαντικά φεστιβάλ από όλο τον κόσμο βοήθησε τον μεξικάνικο κινηματογράφο να έχει ισχυρή διεθνή παρουσία τα τελευταία είκοσι χρόνια. Το φεστιβάλ βοήθησε επίσης στην αναζωογόνηση της σταδιοδρομίας μερικών παλαιότερων και καθιερωμένων μεξικανών και αγγλόφωνων καλλιτεχνών όπως οι Αρτούρο Ριπστάιν, Γκαμπριέλ Φιγκουέροα, Μαρία Φέλιξ, Χάιμε Χερμοσίλο, Σίλβια Πίναλ, Ιγκνάσιο Λόπεζ Τάρσο, Φελίπε Κάζαλς, Χόρχε Φονς, Κάτυ Χουράντο, Ισμάελ Ροντρίγκεζ καθώς και πολλοί άλλοι.

 Η Σάλμα Χάγιεκ στο Φεστιβάλ Κινηματογράφου της Γουαδαλαχάρα
Το φεστιβάλ διαθέτει επίσημο διαγωνιστικό πρόγραμμα, παρόμοιο με άλλα φεστιβάλ όπως αυτό των 
Καννών και μια διεθνής κριτική επιτροπή που απονέμει βραβεία σε διάφορες κατηγορίες στο τέλος κάθε φεστιβάλ, πολλά από τα οποία συνοδεύονται με χρηματικά έπαθλα.

Δραστηριότητες
--------------

* Δίκτυο αγοράς και παραγωγών ταινιών Γουαδαλαχάρα
* Iberoamerican Film Market
* Κοντά !!! (Πρόγραμμα μικρού μήκους)
* Ψηφιακός χώρος (Keynotes Digital Cinema)
* Συνάντηση συμπαραγωγών της Iberoamerican
* Guadalajara Build (Αγορά μετά την παραγωγή)
* Expotec (Τεχνολογία)
* Iberoamerican Film Crossing Borders (Εκπαίδευση στην Εξωτερική Αγορά)

Γκαλερί εικόνων
---------------

* Η Έβα Λονγκόρια στο Φεστιβάλ.Η Έβα Λονγκόρια στο Φεστιβάλ.
* Υπαίθρια προβολή στο Κινηματογραφικό Φεστιβάλ της ΓουαδαλαχάραΥπαίθρια προβολή στο Κινηματογραφικό Φεστιβάλ της Γουαδαλαχάρα
* Το Διεθνές Φεστιβάλ Κινηματογράφου της Γουαδαλαχάρα προσφέρει εξωτερικές προβολές ελεύθερης πρόσβασης σε ορισμένα σημεία της πόλης.Το Διεθνές Φεστιβάλ Κινηματογράφου της Γουαδαλαχάρα προσφέρει εξωτερικές προβολές ελεύθερης πρόσβασης σε ορισμένα σημεία της πόλης.
* Η Ντόρις Ντόρι σε μια ομάδα ταλέντων.Η Ντόρις Ντόρι σε μια ομάδα ταλέντων.

Δείτε επίσης
------------

* Φεστιβάλ Κινηματογράφου στη Βόρεια και Κεντρική Αμερική

Παραπομπές
----------

1. ↑  «What is FICG?». *FICG*. Αρχειοθετήθηκε από το πρωτότυπο στις 22 Ιανουαρίου 2021. Ανακτήθηκε στις 24 Ιουλίου 2018.
2. 1 2  «22nd Guadalajara International Film Festival». Αρχειοθετήθηκε από το πρωτότυπο στις 24 Απριλίου 2015. Ανακτήθηκε στις 14 Απριλίου 2015.
3. ↑  Lang, Anna Marie de la Fuente,Jamie· Fuente, Anna Marie de la· Lang, Jamie (15 Μαρτίου 2019). «Guadalajara: First Details of Guillermo del Toro's Animation Center, Takeaways». *Variety* (στα Αγγλικά). Ανακτήθηκε στις 20 Απριλίου 2021.

Εξωτερικοί σύνδεσμοι
--------------------

* Επίσημος ιστότοπος
**Γερουσία** ονομάστηκε το σώμα που συστάθηκε το 1829 από τη Δ' Εθνοσυνέλευση Άργους σε αντικατάσταση του συμβουλευτικού σώματος του Πανελληνίου που είχε ιδρυθεί με την άφιξη του Καποδίστρια το προηγούμενο έτος, 1828.

Η Γερουσία είχε 27 γερουσιαστές. Η Δ' Εθνοσυνέλευση Άργους είχε αποφασίσει ότι τους 21 από αυτούς θα επέλεγε ο Κυβερνήτης από τριπλάσιο αριθμό υποψηφίων που θα του υποδείκνυε η Συνέλευση, ενώ τους υπόλοιπους έξι θα τους όριζε μόνος του. Ο ρόλος της Γερουσίας ήταν η γνωμοδότηση για όλα τα μη διοικητικής φύσεως ψηφίσματα[1]. Είχε αναλάβει να καταρτίσει μαζί με την κυβέρνηση σύνταγμα, το οποίο θα υποβαλλόταν από το υπουργικό συμβούλιο σε αυτήν για έγκριση.

Πρόεδρος της Γερουσίας είχε εκλεγεί ο Γεώργιος Σισίνης[2].

Όταν δολοφονήθηκε ο κυβερνήτης της Ελλάδος Ιωάννης Καποδίστριας το 1831, η Γερουσία έδωσε την εξουσία στην τριμελή Διοικητική επιτροπή στις 20 Δεκεμβρίου 1831 με πρόεδρο τον αδελφό του Καποδίστρια, Αυγουστίνο και μέλη τους Θεόδωρο Κολοκοτρώνη και Ιωάννη Κωλέττη με μικρή διάρκεια ζωής (Φεβρουάριο-Μάρτιο 1832). Όταν ο Αυγουστίνος έφυγε το Μάρτιο του 1832, η Κυβερνητική αυτή επιτροπή διαλύθηκε.

Στις 28 Μαρτίου 1832 ανέλαβε νέα πενταμελή επιτροπή με μέλη τους Κουντουριώτη, Υψηλάντη, Ζαΐμη, Μπότσαρη και Τρικούπη.

Στις 27 Ιουλίου 1832 η Ε' Εθνοσυνέλευση καταργεί τη Γερουσία, πράξη που δεν αναγνώρισε η Γερουσία.

Στις 21 Σεπτεμβρίου 1832 η γερουσία ορίζει νέα τριμελή διοικητική επιτροπή για να καλύψει το κενό εξουσίας.

Η Γερουσία καταργήθηκε τον Ιανουάριο του 1833 με την άφιξη του Όθωνα.

Μέλη της Γερουσίας
------------------

Ακολουθεί κατάλογος με ορισμένα μέλη της Γερουσίας

* Γεώργιος Σισίνης (πρόεδρος)
* Δημήτρης Πλαπούτας
* Ανδρέας Καλαμογδάρτης
* Ανδρέας Μιαούλης
* Γεώργιος Δουζίνας
* Ανδρέας Ζαΐμης
* Ιωάννης Περούκας
* Τάτσης Μαγγίνας[3]
* Γεώργιος Μ. Αντωνόπουλος [4]
* Γεώργιος Μαυρομμάτης [5]

Δες επίσης
----------

Το 1844 δημιουργήθηκε με βάση το Σύνταγμα του 1844 που παραχωρήθηκε από τον Όθωνα μετά την Επανάσταση της 3ης Σεπτεμβρίου, επόμενο σώμα με το όνομα Γερουσία.

Αναφορές
--------

1. ↑  Εθνοσυνέλευση Δ΄ (Άργος, 11 Ιουλίου – 6 Αυγούστου 1829), Αργολική Αρχειακή Βιβλιοθήκη Ιστορίας Και Πολιτισμού
2. ↑  Γεώργιος Σισίνης Σημαντικές - Ιστορικές Προσωπικότητες, Νομαρχία Ηλείας
3. ↑  ΛΟΓΟΣ ΕΠΙΚΗΔΕΙΟΣ ΕΙΣ ΤΑΤΣΗΝ ΜΑΓΓΙΝΑΝ Εκφωνηθείς εν τω ιερώ ναώ της Μητροπόλεως την 18 Νοεμβρίου 1880[*νεκρός σύνδεσμος*] Νικόλαος Σαρίπολος
4. ↑  
	* Αργολική αρχειακή βιβλιοθήκη ιστορίας και πολιτισμού Αδελφοί Αντωνόπουλοι
5. ↑  Κώστα Τριανταφύλλου, Ιστορικό λεξικό των Πατρών, εκ του τυπογραφείου Πέτρου Χρ. Κούλη, Πάτρα 1995
Ο **Εξακουστός Βοϊωάννης** ήταν βυζαντινός στρατηγός και Κατεπάνω της Ιταλίας από το 1041 έως το 1042. Ήταν γιος του επίσης βυζαντινού στρατηγού Βασιλείου Βοϊωάννη. 

Αντικατέστησε τον Μιχαήλ Δοκειανό μετά την ήττα του τελευταίου στην Μάχη του Μοντεματζόρε στις 4 Μαΐου. Ο Βοϊωάννης είχε λιγότερες εισφορές και ενισχύσεις από τον Δοκειανό έχοντας στην διάθεση του μόνο Βάραγγους. Ο Βοϊωάννης αποφάσισε να προσπαθήσει να απομονώσει τους Λομβαρδούς αντάρτες στο Μέλφι κι επιδίωξε μάχη μαζί τους κοντά στο Μοντεπελόζο.

Σύμφωνα με τον Γουλιέλμο της Απουλίας, πριν από τη μάχη έκανε μια ομιλία στα στρατεύματα του με σκοπό να τους εμψυχώσει. Οι Νορμανδοί στρατοπέδευσαν στο Μόντε Σιρίκολο και κατέλαβαν μια εφοδιοπομπή που προορίζονταν για το ελληνικό στρατόπεδο και ανάγκασε τους Βυζαντινούς σε μάχη, στην οποία ο Βοϊωάννης νικήθηκε και αιχμαλωτίστηκε (3 Σεπτεμβρίου 1041). Οι Νορμανδοί έδωσαν τον Βοϊωάννη σαν αιχμάλωτο στον Λομβαρδό Ατενούλφ του Μπενεβέντο. Ο τελευταίος δέχθηκε ένα μεγάλο ποσό λύτρα σε αντάλλαγμα για την απελευθέρωση του Βοϊωάννη. Έπειτα από την απελευθέρωση του ο Βοϊωάννης αντικαταστάθηκε ως καπετάνω από τον Συνοδιανό.

Πηγές
-----

* Chalandon, Ferdinand, *Histoire de la domination normande en Italie et en Sicile*, Paris, 1907.
* John Julius Norwich, *The Normans in the South 1016-1130*, Longmans: London, 1967.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Exaugustus Boioannes  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

1. ↑  Ανακτήθηκε στις 27  Νοεμβρίου 2018.
Η σημαία του Οργανισμού Ηνωμένων Εθνών
Στο Διεθνές Δίκαιο με τον όρο **διεθνές δημοψήφισμα** χαρακτηρίζεται εκείνο που πραγματοποιείται για αυτοδιάθεση.

Γενικά
------

Το Διεθνές δημοψήφισμα αποτελεί την τελειότερη μορφή άσκησης ακριβώς αυτού του δικαιώματος της αυτοδιάθεσης των λαών. Βάσει της δημοκρατικής αρχής της πλειοψηφίας ο πληθυσμός δια του εν λόγω δημοψηφίσματος εκφράζει τη θέλησή του για την τύχη του εδάφους του. Δηλαδή αν θα διατηρηθεί τούτο υπό την κυριαρχία ορισμένου κράτους, ή θα προσαρτηθεί σε άλλο, ή θα σχηματίσει νέο κράτος.

Σημειώνεται ότι το διεθνές δημοψήφισμα εφαρμόστηκε στη πράξη πολύ πριν καθιερωθεί αυτό από τον Χάρτη των Ηνωμένων Εθνών. Ήδη ο Ούγκο Γκρότιους (1583-1645), ο επιλεγόμενος "Πατέρας του Διεθνούς Δικαίου" δίδασκε από εποχής του ότι σε περίπτωση μεταβίβασης της κυριαρχίας κάποιου εδαφικού τμήματος καθίσταται πρωτίστως αναγκαία η συναίνεση των κατοίκων.

Η Γαλλική Επανάσταση φέρεται να εφάρμοσε το διεθνές δημοψήφισμα προκειμένου να δικαιολογήσει ορισμένες προσαρτήσεις περιοχών τις οποίες έκανε αφού προηγουμένως είχε καταλάβει. Αλλά και έτσι η προσάρτηση χριζόταν νόμιμη εφόσον συμφωνούσε ο μεταβιβαζόμενος πληθυσμός. Η διεθνής πλέον αυτή πρακτική υποχώρησε μετά τις κατακτήσεις που προέβη ο Μέγας Ναπολέων. Αλλά και αργότερα στο Συνέδριο της Βιέννης το 1815 διατυπώθηκαν ιδέες τελείως αντίθετες προς το διεθνές δημοψήφισμα.

Αναμφισβήτητα το διεθνές δημοψήφισμα εκφράζει τις υγιείς αρχές της διεθνούς πολιτικής. Όταν ένα κράτος εκχωρεί τμήμα του εδάφους του, πρέπει να λαμβάνει υπόψη του απαραίτητα και τη θέληση του πληθυσμού που κατοικεί στο έδαφος αυτό. Στη σύγχρονη εποχή το διεθνές δημοψήφισμα αποτελεί απόρροια της "Αρχής της αυτοδιάθεσης των λαών" την οποία και καθιέρωσε ο Χάρτης των Η.Ε.

Διεξαγωγή
---------

Για την ασφαλή εφαρμογή της Αρχής της αυτοδιάθεσης θα πρέπει το διεθνές δημοψήφισμα να διενεργηθεί υπό τους ακόλουθους δύο βασικούς όρους:

1. Το δημοψήφισμα να διεξάγεται πριν από την εδαφική μεταβολή. Σε καμία περίπτωση δεν επιτρέπεται ο επικυρωτικός χαρακτήρας αυτού, δηλαδή όταν αυτό γίνει μετά την εδαφική μεταβολή.
2. Το διεθνές δημοψήφισμα θα πρέπει να διεξάγεται με τρόπο αδιάβλητο. Αυτό σημαίνει ότι θα πρέπει να το εποπτεύουν τρίτοι ουδέτεροι παρατηρητές ή διεθνής επιτροπή.
Χαρακτηριστικά σπίτια στο κέντρο του Εγκισάιμ
Το **Εγκισάιμ**, γαλλ.: Eguisheim, είναι κωμόπολη της  Αλσατίας στο νομό του Άνω Ρήνου. Βρίσκεται δηλαδή στη βόρειο-ανατολική Γαλλία, 5 χλμ νοτίως του Κολμάρ. 

Παράγει υψηλής ποιότητας Αλσατικό κρασί, κυρίως της ποικιλίας Riesling. Πολλά σπίτια της πόλης έχουν χαρακτηριστικές επιγραφές στην Αλσατική διάλεκτο.

Ιστορία
-------

Αρχαιολογικές έρευνες έχουν βεβαιώσει ανθρώπινη παρουσία στην περιοχή ακόμη και από την παλαιολιθική εποχή. Στους ιστορικούς χρόνους η περιοχή κατοικήθηκε από Γαλατική φυλή (Séquanes). Οι Ρωμαίοι που κατέκτησαν το χωριό ανέπτυξαν την καλλιέργεια της αμπέλου και την παραγωγή κρασιού.

Κατά τον Μεσαίωνα, οι Δούκες της Αλσατίας έκτισαν εδώ ένα κάστρο (τον 11ο αιώνα) γύρω από το οποίο αναπτύχθηκε ο υπάρχον σήμερα οικισμός. Το χωριό θεωρείται ως ο τόπος όπου γεννήθηκε ο Πάπας Ρώμης Λέων Θ'.

Η κεντρική πλατεία με την εκκλησία του Λέοντος Θ΄ και η κρήνη με το άγαλμά τουΟ Λέων Θ'(1002-1054) διετέλεσε Πάπας Ρώμης από το Φεβρουάριο του 1049 μέχρι το θάνατό του τον Απρίλιο του 1054. Ως Πάπας σχετίσθηκε με το Σχίσμα του 1054, καθώς όντας επικεφαλής της εκκλησίας της Ρώμης έστειλε αντιπροσωπεία στην Κωνσταντινούπολη  με   Λεγάτο τον  καρδινάλιο της Σίλβα Κάντιντα Ουμβέρτο, ο οποίος κατέθεσε τον Ιούλιο του 1054 στην Αγία Τράπεζα της Αγίας Σοφίας  βούλα που αναθεμάτιζε τον πατριάρχη Μιχαήλ Κηρουλάριο(1043-1059), παρόλο ότι ο Πάπας είχε πεθάνει από τον προηγούμενο Απρίλιο. Αυτή του η πράξη σε συνδυασμό με τον αναθεματισμό του Ουμβέρτου και της ακολουθίας του από τον Πατριάρχη οριοθετεί τον επίσημο χωρισμό μεταξύ της Ανατολικής και της Δυτικής Χριστιανικής  Εκκλησίας. Καθώς ο Λέων Θ' αγιοποιήθηκε από την Καθολική Εκκλησία, στην κεντρική πλατεία του Εγκισάιμ υπάρχει ναός του Αγίου Λέοντος Θ'.

Τουρισμός
---------

Είσοδος τουριστών στο κέντρο της παλαιάς πόλης του ΕγκισάιμΤο Εγκισάιμ επισκέπτονται πολλοί τουρίστες, καθώς βρίσκεται στον Αλσατικό δρόμο του κρασιού. Είναι πολύ όμορφο χωριό με σπίτια  κτισμένα με μπαγδατί και χρωματισμένα με έντονα χρώματα, που στολίζονται και από πάρα πολλά λουλούδια. Συμμετέχει στο σύνδεσμο των *πιο όμορφων χωριών της Γαλλίας* (*Les Plus Beaux Villages de France*), ενώ το 2013 είχε χαρακτηρισθεί ως  «Village préféré des Français» (το προτιμώμενο χωριό των Γάλλων), διάκριση που απονέμεται κάθε χρόνο σε διαφορετική πόλη.
Συντεταγμένες: 50°36′15.235″N 127°33′56.106″W﻿ / ﻿50.60423194°N 127.56558500°W﻿ / 50.60423194; -127.56558500

Το **Ουάντινγκτον** (αγγλικά: *Waddington*) είναι γεωγραφικό διαμέρισμα της Βρετανικής Κολομβίας του Καναδά. Καταλαμβάνει την κατώτερη περιοχή της περιφέρειας Central Coast με επίκεντρο την ακτή του πορθμού Queen Charlotte Strait στα βόρεια της Νήσου Βανκούβερ και των γειτονικών περιοχών της ηπειρωτικής Βρετανικής Κολομβίας. Έχει συνολική έκταση 20.288,4 τ.χλμ. και πληθυσμό 11.506 ατόμων με βάση την καταμέτρηση του 2011, οι περισσότεροι εκ των οποίων είναι σε πόλεις της Νήσου Βανκούβερ και των παρακείμενων νησιών. Το διοικητικό κέντρο βρίσκεται στην πόλη του Port McNeill. Η περιοχή πήρε το όνομά της από το Βουνό Ουάντινγκτον, το οποίο έχει την ψηλότερη κορυφή εξ ολοκλήρου μέσα στην Βρετανική Κολομβία.

Παραπομπές
----------

1. ↑  *Canada 2016 Census*.

Εξωτερικοί Σύνδεσμοι
--------------------

* Πληροφορίες για το γεωγραφικό διαμέρισμα Ουάντινγκτον

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Καναδάς
 |

 |
Τα μεγέθη από τα οποία προσδιορίζεται η θέση των διαφόρων τόπων (εκτός των πόλων) και χρησιμεύουν στον εντοπισμό πλοίων στην επιφάνεια της γης και κατά προβολή θέσης αεροσκαφών υπεράνω αυτής.
Ως βάση των γεωγραφικών συντεταγμένων λαμβάνεται ο **ισημερινός** και ο πρώτος **μεσημβρινός**. Τις γεωγραφικές συντεταγμένες αποτελούν το **γεωγραφικό πλάτος** και το **γεωγραφικό μήκος**.

Οι γεωγραφικές συντεταγμένες στη σφαίρα

Γεωγραφικό πλάτος
-----------------

Κύριο λήμμα: Γεωγραφικό πλάτος
Γεωγραφικό πλάτος (*latitude*) (*φ*) ενός σημείου που βρίσκεται στην επιφάνεια της γης είναι η γωνία που σχηματίζει η κατακόρυφος του τόπου με το επίπεδο του ισημερινού.

Το γεωγραφικό πλάτος χαρακτηρίζεται Βόρειο Β (North N) ή Νότιο Ν (South S) ανάλογα σε ποιο ημισφαίριο βρίσκεται το σημείο. Σημεία του ίδιου ημισφαιρίου έχουν *ομώνυμα* πλάτη (same names) σε αντίθεση με σημείο διαφορετικού ημισφαιρίου που έχουν *ετερώνυμα* πλάτη (contrary names). (Αυτό λαμβάνεται σοβαρά υπ΄ όψη στους υπολογισμούς).

Το γεωγραφικό πλάτος μετράται σε μοίρες και υποδιαιρέσεις αυτών, πρώτα λεπτά και δεύτερα (δευτερόλεπτα) από **0° - 90° Β** ή **0° - 90° Ν** (αρχής γενομένης της μέτρησης από τον ισημερινό του οποίου το γεωγραφικό πλάτος είναι **0°**).

* *Παράδειγμα*: Γεωγραφικό πλάτος φ= 10° 15΄ 30΄΄ Β ή αγγλικά latitude = 10° 15΄ 30΄΄ N.

(*Σημείωση: Ιδιαίτερη προσοχή, το ελληνικό Ν δηλώνει το Νότιο ενώ το αγγλικό Ν (North) δηλώνει το Βόρειο. Στην αναφορά στίγματος πρώτα δίδεται ή ζητείται το πλάτος φ.*)

Γεωγραφικό μήκος
----------------

Κύριο λήμμα: Γεωγραφικό μήκος
Γεωγραφικό μήκος (*longitude*) (λ) ενός σημείου στην επιφάνεια της γης είναι η στερεή γωνία που σχηματίζεται από το επίπεδο του μεσημβρινού που διέρχεται από το εν λόγω σημείο με το επίπεδο του πρώτου μεσημβρινού.

Το γεωγραφικό μήκος χαρακτηρίζεται Ανατολικό Α (East E) ή Δυτικό Δ (West W) ανάλογα σε ποιο ημισφαίριο βρίσκεται το σημείο. Σημεία του ίδιου ημισφαιρίου έχουν ομώνυμα μήκη (same names) σε αντίθεση με τόπους διαφορετικού ημισφαιρίου που έχουν ετερώνυμα μήκη (contrary names). (Αυτό λαμβάνεται σοβαρά υπ΄ όψη στους υπολογισμούς).

Το γεωγραφικό μήκος μετράται σε μοίρες και υποδιαιρέσεις αυτών, πρώτα και δεύτερα λεπτά από **0° - 180° Α** ή **0° - 180° Δ** (αρχής γενομένης της μέτρησης από τον **πρώτο μεσημβρινό** με γεωγραφικό μήκος 0°).

* *Παράδειγμα*: Γεωγραφικό μήκος λ = 010° 15΄ 30΄΄ Α ή αγγλικά longitude = 010° 15΄ 30΄΄ E

Γεωγραφικό στίγμα
-----------------

Κύριο λήμμα: Γεωγραφικό στίγμα
Γεωγραφικό στίγμα (geographical position) ενός τόπου ή του σημείου που βρίσκεται ένα πλοίο είναι η **τομή** των παραπάνω γεωγραφικών συντεταγμένων.

Δείτε επίσης
------------

|  |  |
| --- | --- |
| εικονίδιο Γεωγραφία | Πύλη Γεωγραφία |

* Οριζόντιες συντεταγμένες

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γεωγραφικές συντεταγμένες** |

* Γεωγραφία
* Χώρος
Η **επιστήμη της διατροφής ή διατροφολογία** είναι η βιολογική επιστήμη που μελετά την επίδραση των βιομορίων και των ανόργανων συστατικών των τροφίμων στο μεταβολισμό και τη θρέψη των οργανισμών (διατροφή-θρέψη φυτικών οργανισμών, διατροφή ζωικών οργανισμών, διατροφή ανθρώπου).

Με τη διατροφή-θρέψη φυτικών οργανισμών ασχολούνται οι βιολόγοι-βοτανολόγοι και οι γεωπόνοι, με τη διατροφή-θρέψη ζωικών οργανισμών ασχολούνται οι βιολόγοι-ζωολόγοι και οι κτηνίατροι, ενώ με τη διατροφή ανθρώπου ασχολούνται οι βιοεπιστήμονες (βιολόγοι, βιοχημικοί κ.α.), διατροφολόγοι, διαιτολόγοι, ιατροί, νοσηλευτές κ.α.

Η επιστήμη της διατροφής ως βιολογική επιστήμη δεν θα πρέπει να συγχέεται ούτε με τη διαιτολογία (χορήγηση διαίτας σε ασθενείς) ούτε με την επιστήμη των τροφίμων (χημεία τροφίμων-μικροβιολογία τροφίμων).

Βιβλιογραφία
------------

* Nutritional Biochemistry of the Vitamins , DA Bender, 2003, Cambridge University Press.
* Nutritional Biochemistry, S Barrett, 2007, Bauman Editions
* Handbook of Nutritional Biochemistry: Genomics, Metabolomics and Food Supply, S Haugen, S Meijer, 2010, Nova Science Publishers Inc
* Biochemical and Physiological aspects of human nutrition by Martha Η Stipanuk, W B Saunders Company, Philadelphia, 2000.

Εξωτερικοί σύνδεσμοι
--------------------

### Plant Nutrition

* Τhe Journal of Plant Nutrition and Soil Science

### Animal Nutrition

* The Journal of Animal Physiology and Animal Nutrition

### Human Nutrition

* Nutrition Society
* Δικτυακή πύλη της ΕΕ για την υγεία - Διατροφή
* Journal of Nutrition
* American Journal of Clinical Nutrition
* European Journal of Clinical Nutrition

### Nutritional Research

* Τhe Committee of Nutritional Biology at the University of Chicago
* Graduate Group in Nutritional Biology University of California, Davis
* Nutritional Biology Group, School of Biological Sciences , Flinders University[*νεκρός σύνδεσμος*]
* Center for Metabolic Biology-Arizona State University and Mayo Clinic in Arizona
Συντεταγμένες: 48°50′0″N 124°13′1″W﻿ / ﻿48.83333°N 124.21694°W﻿ / 48.83333; -124.21694

Το **Κάουισον Βάλεϊ** (αγγλικά: *Cowichan Valley* ) είναι γεωγραφικό διαμέρισμα της Βρετανικής Κολομβίας του Καναδά. Βρίσκεται στο νότιο τμήμα της Νήσου Βανκούβερ, και συνορεύει με τα Νανάϊμο και Άλμπερνι-Κλεϊοκουότ στα βόρεια και βορειοδυτικά, καθώς και με το Γεωγραφικό Διαμέρισμα Κάπιταλ στο νότο και ανατολικά. Με βάση την απογραφή του 2011 το Κάουσιον Βάλεϊ έχει πληθυσμό 80.332 κατοίκους. Το διοικητικό κέντρο βρίσκεται στην περιοχή Duncan.

Παραπομπές
----------

1. ↑  www12.statcan.gc.ca/census-recensement/2016/dp-pd/prof/index.cfm?Lang=E.

Εξωτερικοί Σύνδεσμοι
--------------------

* Πληροφορίες για το γεωγραφικό διαμέρισμα Κάουισον Βάλεϊ

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Καναδάς
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4783168-6

 |

 |
Η **γλώσσα Ζεμιάκι** (Ζαμιακί) είναι γλώσσα Νουριστάνι που ομιλείται από περίπου 400-500 άτομα στην Επαρχία Κουνάρ του Αφγανιστάν.

Παίρνει το όνομά της από τον οικισμό στον οποίο ομιλείται, και προέρχεται από το Πάστο Zemyaki žə́ba "γλώσσα Ζεμιάκι", με το ενδώνυμο να είναι το *Jamlám-bašá*. Είναι στενά συνδεδεμένη με την Ουαϊγκάλι, και οι πρόγονοί των Ζεμιάκι ήταν, σύμφωνα με την τοπική παράδοση, Ουαϊγκάλι που μετανάστευσαν στην περιοχή πολλούς αιώνες πριν. Η γλώσσα που ομιλείται στις γύρω περιοχές είναι η Πάστο, και είναι πηγή μεγάλου αριθμόυ λεξιλογικών δανείων, συμπεριλαμβανομένων αρκετές κοινές κλίσεων.

Δεν υπάρχει γραμματικό γένος, ενώ ο αριθμός επισημαίνεται στο ρήμα, παράλληλα με το πρόσωπο. Τα ρήματα δείχνουν διαχωριστικο-εργατικό μοτίβο  συμφωνίας.

Παραπομπές
----------

1. ↑  Hammarström, Harald· Forkel, Robert· Haspelmath, Martin· Bank, Sebastian, επιμ. (2016). «Zemiaki». *Glottolog 2.7*. Jena: Max Planck Institute for the Science of Human History.
2. 1 2 3 4 5  Grünberg 1999.

Βιβλιογραφία
------------

* Grünberg, A.L. (1999). «Zemiaki jazyk/dialekt». Στο: Edelman, D.I. *Jazyki mira: Dardskie i nuristanskie jazyki* (στα Russian). Moscow: Indrik. σελίδες 123–125. ISBN 585759085X. CS1 maint: Μη αναγνωρίσιμη γλώσσα (link)
Ο όρος **διασυμμαχική Θράκη** (γαλλικά: *Thrace interalliée*) χρησιμοποιείται για να περιγράψει το καθεστώς που δημιουργήθηκε στην περιοχή της Δυτικής Θράκης κατά την περίοδο Οκτωβρίου 1919 - Μάϊου 1920, ως επακόλουθο της ήττας της Βουλγαρίας (που από το 1913 κατείχε την περιοχή) στον Α' Παγκόσμιο Πόλεμο, και της ευρύτερης παρέμβασης των *Συμμάχων* στην περιοχή.

Ο δισταγμός των Μεγάλων Δυνάμεων να αποδώσουν τον έλεγχο της περιοχής στην Ελλάδα, οδήγησε στην εγκαθίδρυση ενός ιδιότυπου "πολιτικοστρατιωτικού" συστήματος υπό τον έλεγχο του Γάλλου στρατηγού Charpy και έδρα την πόλη της Κομοτηνής. Το καθεστώς αυτό διατηρήθηκε μέχρι τον Μάιο του 1920, οπόταν και η περιοχή αποδόθηκε στον έλεγχο του ελληνικού στρατού και εγκαταστάθηκε ελληνική διοίκηση (ακολούθησε η Συνθήκη των Σεβρών).

Σημαίνοντα ρόλο για την ελληνική πλευρά διαδραμάτισε ο Χαρίσιος Βαμβακάς, ο οποίος ως "Αντιπρόσωπος της Ελληνικής Κυβέρνησης" με τις ενέργειές του μεθόδευσε σε σημαντικό βαθμό την επικείμενη προσάρτησή της, και ο οποίος διετέλεσε και Ύπατος Αρμοστής της Δυτικής Θράκης έως τον Σεπτέμβριο του 1920, οπότε και ενώθηκε διοικητικά με την Ανατολική Θράκη (που είχε στο μεταξύ περάσει υπό ελληνικό έλεγχο και όπου είχε εγκατασταθεί έτερος Ύπατος Αρμοστής με έδρα την Αδριανούπολη) και σχηματίστηκε τελικά η Γενική Διοίκηση Θράκης.

Παραπομπές
----------

1. ↑  Dalegre, Joelle (2015), *La Thrace occidentale sous occupation interalliée, octobre 1919- mai 1920*, ανακτήθηκε στις 2023-05-04
2. ↑  Μπακιρτζής, Ιωάννης. *Η Δυτική Θράκη στη μετάβαση (1913-1920). Ιστορική ανασκόπηση μέσα από ιστορικές της εποχής πηγές -κυρίως γαλλικές*. Θεσσαλονίκη, 2016: Αφοί Κυριακίδη. σελ. 63.
3. 1 2  Παπαθανάση – Μουσιοπούλου, Καλλιόπη. *Η απελευθέρωση της Δυτικής Θράκης. Από το αρχείο του Χαρίσιου Βαμβακά*. Αθήνα, 1975.
Ο **διπλός σηστέρτιος** ήταν μεγάλο νόμισμα, φτιαγμένο από ορείχαλκο ή μπρούντζο, που εκδόθηκε πρώτα από τον Δέκιο (βασ. 259-251) ως απάντηση στις πληθωριστικές πιέσεις της εποχής, που είχαν υποτιμήσει την αγοραστική δύναμη του συμβατικού σηστέρτιου. Στην πραγματικότητα το νέο νόμισμα ήταν λίγο μεγαλύτερο από τον παραδοσιακό σηστέρτιο, ο οποίος κατασκευαζόταν σε μικρότερο βάρος και μέγεθος από ό,τι είχε αρχικά και δεν είχε επιτυχία. Το νέο νόμισμα εξέπεσε από τη χρήση. 

Αναβίωσε από τον σφετεριστή Πόστουμο (259-268), που απέσπασε τη Βρετανία, τη Γαλατία και τμήματα της Γερμανίας από τη Ρωμαϊκή Αυτοκρατορία και κυβερνούσε την επικράτεια αυτή ως αυτοκράτορας. Ο Πόστουμος θέλησε να συνδέσει την εξουσία του με μία νομισματική μεταρρύθμιση. Εξέδωσε τη δική του εκδοχή του *διπλού σηστέρτιου*, παίρνοντας συχνά πολύ παλαιούς, φθαρμένους σηστέρτιους και χρησιμοποιώντας τους για να χτυπήσει επάνω το δικό του πορτραίτο και τις επιγραφές του, ίσως λόγω έλλειψης μετάλλου. Έπειτα από τη βασιλεία του, το Ρωμαϊκό νομισματικό σύστημα εκφυλίστηκε περαιτέρω, με σχεδόν τα μόνα κυκλοφορούντα κομμάτια να είναι πολύ υποτιμημένα νομίσματα διπλού δηνάριου, γνωστά σε εμάς ως αντωνινιανοί ή *ακτινωτά*, από την παράσταση ενός ακτινωτού στέμματος στο κεφάλι του Αυτοκράτορα. 

Παράδειγμα είναι ο *διπλός σηστέρτιος* του Πόστουμου, διαμ. 34 χλστ. Το ακτινωτό στέμμα είναι ένδειξη διπλής αξίας. Το νόμισμα έγινε ξαναχτυπώντας έναν παλαιό σηστέρτιο, μάλλον του 1ου αι. Το νέο σχέδιο είναι μικρότερο από το παλιό και υπάρχουν ίχνη της αρχικής επιγραφής.

Παλαιότερα νομίσματα, όπως οι σηστέρτιοι, σύντομα έμειναν εντελώς εκτός χρήσης, με πολλά να έχουν υποστεί τήξη προκειμένου να δημιουργηθουν νέα ακτινωτά. Μέχρι τον 5ο αι. ακόμη και αυτά είχαν σταματήσει και έπρεπε να δημιουργηθεί ένα εντελώς νέο σύστημα νομισμάτων.

Πηγές
-----

* Caley, Earle Radcliffe (1964). Orichalcum and Related Ancient Alloys: Origin, Composition, and Manufacture: With Special Reference to the Coinage of the Roman Empire, Issues 151-154 Front Cover. American Numismatic Society. pp. 2, 92, 105.
**Η κοιλάδα του κόκκινου ποταμού** (1997),[Hong he gu] είναι ταινία κινέζικης παραγωγής με σκηνοθέτη τον Φένγκ Χιάονινγκ, δείχνει μια ιστορία αγάπης ανάμεσα σε μια κοπέλα της κινέζικης φυλής Χαν, Γινγκ Ζεν, έναν Θιβετιανό Σάο Μπίνγκ ως Τζιέι Σάνγκ, και μιας Θιβετιανής πριγκίπισσας, Νινγκ Τζινγκ ως Ντάν Ζου. Η νεαρή Κινέζα αφού δραπετεύει όταν πήγαν να την θυσιάσουν οι συμπολίτες της σε έναν ποταμό οδηγείται χωρίς να το καταλάβει ταλαίπωρη στο Θιβέτ όπου την περιθάλπει μια οικογένεια Θιβετιανών(μια γιαγιά, ένα παιδάκι μικρό και ένας άντρας), σιγά σιγά όμως αρχίζει να διεκδικεί τον άντρα η πριγκίπισσα. Οι τρείς τους παρά τις αντιζηλίες που έχουν θα πρέπει να ενώσουν τις δυνάμεις τους για να σώσουν το ιερό βουνό τους από την επίθεση των Βρετανών(Πολ Κέρσει και Νίκολας Λοβ), οι οποίοι αν και στην αρχή ήρθαν ως φίλοι μετά έγιναν εχθροί και διεκδικητές της γης τους.Η ιστορία είναι εμπνευσμένη απο ένα βιβλίο του Πίτερ Φλέμινγκ με τίτλο *Bayonets to Lhasa: The First Full Account of the British Invasion of Tibet in 1904*.

Βραβεία και υποψηφιότητες
-------------------------

Κέρδισε 10 βραβεία και 4 προτάσεις για βραβεία

Γλώσσα
------

Η γλώσσα της ταινίας είναι σε Mandarin και σε Αγγλικά

Παραγωγή
--------

Η ταινία ήταν μια προσπάθεια της Κίνας να ενσωματώσει διάφορες περιοχές της και να δείξει το πόσο υπέφεραν απο τις εισβολές των Ιαπώνων και των Βρετανών καθώς προβλήθηκε στην επέτειο της επανάκτησης του Hong Kong και ήθελε να τονώσει το ηθικό των Κινέζων στρατιωτών

Η παραγωγή έγινε απο την A Shanghai East Film & Television Distribution Co. release (in China) of a Shanghai Film Studio production.

Η ταινία προβλήθηκε στις ΗΠΑ μετά απο 2 χρόνια αλλά δεν κέντρισε το ενδιαφέρον των θεατών

Παραπομπές
----------

1. ↑  Feng, Xiaoning; Shao, Bing; Ying, Zhen; Kersey, Paul (1997-11-01), *Hong he gu*, Ningxia Film Group, ανακτήθηκε στις 2021-05-28
2. ↑   *Hong he gu - IMDb*, ανακτήθηκε στις 2021-05-28
3. ↑  Elley, Derek· Elley, Derek (30 Ιουνίου 1997). «Red River Valley». *Variety* (στα Αγγλικά). Ανακτήθηκε στις 28 Μαΐου 2021.
**Γκοτζίλα 1985** (ゴジラ, Gojira) είναι Ιαπωνική ταινία παραγωγής 1984. Τη σκηνοθεσία ανέλαβε ο Κότζι Χασιμότο, το σενάριο έγραψε ο Σούιτσι Ναγκαχάρα και πρωταγωνιστούν οι Κεν Τανάκα, Γιοσούκο Σαβαγκούτσι και Γιοσούκε Νατσούκι. Αυτή είναι η δέκατη έκτη ταινία της Ιαπωνικής σειράς Γκοτζίλα. Η ταινία ξεκίνησε μια νέα σειρά ταινιών με πρωταγωνιστή τον Γκοτζίλα οι οποίες αγνοούν όλες τις προηγούμενες ταινίες που κυκλοφόρησαν εκτός από την πρώτη του 1954.

Πλοκή
-----

Ο Γκοτζίλα επιστρέφει για πρώτη φορά μετά από 30 χρόνια για να καταστρέψει το Τόκυο. Άλλα το Τόκυο δεν είναι πια όπως ήταν την πρώτη φορά. Τα κτήρια είναι τώρα ψηλότερα από αυτόν, και οι άνθρωποι έχουν κατασκευάσει ένα προηγμένο πολεμικό Τζετ που λέγεται Super X.

Ηθοποιοί και Χαρακτήρες
-----------------------

* Κεν Τανάκα στο ρόλο του *Γκόρο Μακι*
* Γιοσούκο Σαβαγκούτσι στο ρόλο της *Ναόκο Οκουμούρα*
* Γιοσούκε Νατσούκι στο ρόλο του *Χαγιασίντα*
* Κέιτζι Κομπαγιάσι στο ρόλο του υπουργού *Μιταμούρα*
* Σιν Τακούμα στο ρόλο του *Χιρόσι Οκουμούρα*
* Ετάρο Οζάβα στο ρόλο του *Κανζάκι*

Box office
----------

Το Γκοτζίλα 1985 γνώρισε επιτυχία στην Ιαπωνία, με περίπου 3,200,000 προβολές. Η ταινία έβγαλε 11 εκατομμύρια δολάρια στο Box office.

Όταν η Αμερικάνικη εκδοχή της ταινίας απέτυχε στο Box Office, ήταν η τελευταία ταινία της σειράς που προβλήθηκε στους κινηματογράφους της Αμερικής, μέχρι το Γκοτζίλα 2000 του 1999.

Βραβεία
-------

Το 1985 η ταινία κέρδισε το βραβείο της Ιαπωνικής Ακαδημίας για τα ειδικά εφέ.

Κυκλοφορία
----------

Η ταινία κυκλοφόρησε επίσημα σε DVD σε λίγες χώρες. Όμως ποτέ δεν κυκλοφόρησε επίσημα στην Αμερική και στον Καναδά εξαιτίας της αποτυχίας της Αμερικάνικης εκδοχής.

Εξωτερικοί σύνδεσμοι
--------------------

* Γκοτζίλα 1985 στο IMDb
* Γκοτζίλα 1985 στο Wikizilla

Παραπομπές
----------
Ο **Λεύκιος Δομίτιος Δομιτιανός**, λατιν.: *Lucius Domitius Domitianus* ή, σπάνια, **Δομιτιανός Γ΄**  ήταν Ρωμαίος σφετεριστής εναντίον τού Διοκλητιανού, ο οποίος κατέλαβε την εξουσία για μικρό χρονικό διάστημα στην Αίγυπτο.

Ιστορία
-------

Τίποτε δεν είναι γνωστό για την καταγωγή και την οικογένεια του Δομιτιανού. Μπορεί να υπηρετούσε ως έπαρχος της Αιγύπτου πριν αυτοανακηρυχθεί ως αυτοκράτορας, αν και κανένα γνωστό έγγραφο δεν καθιστά σαφή την προηγούμενη θέση του. 

Ο Δομιτιανός επαναστάτησε κατά τού Διοκλητιανού το 297 μ.Χ. Είναι πιθανό ότι η εξέγερση πυροδοτήθηκε από ένα νέο φορολογικό διάταγμα, αλλά αυτό είναι αβέβαιο. Νομισματικά και παπυρολογικά στοιχεία υποστηρίζουν τη διεκδίκηση τού Δομιτιανού για την πορφύρα.

Ο Δομιτιανός απεβίωσε τον Δεκέμβριο τού ίδιου έτους, όταν ο Διοκλητιανός πήγε στην Αίγυπτο για να καταπνίξει την εξέγερση. Ο *διορθωτής* (corrector) τού Δομιτιανού, ο Αυρήλιος Αχιλλεύς, ο οποίος ήταν υπεύθυνος για την άμυνα της Αλεξάνδρειας, φαίνεται ότι διαδέχθηκε τον Δομιτιανό στην αξίωσή του για την αυτοκρατορία. Στην πραγματικότητα, μόλις τον Μάρτιο του 298 ο Διοκλητιανός κατάφερε να ανακτήσει την πόλη.

Βιβλιογραφικές αναφορές
-----------------------

1. ↑  Craven, Maxwell (2019). *The Imperial Families of Ancient Rome* (στα Αγγλικά). Fonthill Media. σελ. 401.
2. ↑  Craven, Maxwell (2019). *The Imperial Families of Ancient Rome* (στα Αγγλικά). Fonthill Media. σελ. 401. Craven, Maxwell (2019). *The Imperial Families of Ancient Rome*. Fonthill Media. p. 401.

Πηγές
-----

* DiMaio, Michael, «L. Domitius Domitianus and Aurelius Achilleus (ca.296/297-ca.297/298)», *De Imperatoribus Romanis*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 296571714
* LCCN: no2013011657
* ISNI: 0000 0004 0147 3950
* GND: 119098164
* BNF: cb16490896m (data)

 |

 |
Εισαγωγή
--------

Paul Ulrich Villard (1860-1934)
Ένας πολλαπλασιαστής τάσης είναι ένα ηλεκτρικό κύκλωμα που μετατρέπει την ηλεκτρική τάση AC από χαμηλότερη τάση σε υψηλότερη τάση συνεχούς ρεύματος χρησιμοποιώντας συνήθως ένα δίκτυο **πυκνωτών** και **διόδων**. Οι πολλαπλασιαστές τάσης μπορούν να χρησιμοποιηθούν για τη δημιουργία λίγων **βολτ** για ηλεκτρονικές συσκευές, ή εκατομμύρια βολτ για σκοπούς όπως πειράματα φυσικής υψηλής ενέργειας και δοκιμές ασφάλειας κεραυνών. Ο πιο κοινός τύπος πολλαπλασιαστή τάσης είναι ο πολλαπλασιαστής σειράς μισού κύματος, που ονομάζεται επίσης κύκλωμα Villard (αλλά στην πραγματικότητα εφευρέθηκε από τον Heinrich Greinacher). Η αρχική μορφή του κυκλώματος με μία βαθμίδα επινοήθηκε αρχικά από τον Γάλλο χημικό και φυσικό **Paul Ulrich Villard.** Προκαλούσε διπλασιασμό της εισερχόμενης τάσης και γι' αυτό ονομάστηκε Διπλασιαστής τάσης Villard (**Εικ.1**). Το μεγάλο μειονέκτημα αυτού του κυκλώματος είναι ότι ο κυματισμός κορυφής σε κορυφή είναι τεράστιος 2Vpk και δεν μπορεί να εξομαλυνθεί εκτός εάν το κύκλωμα μετατραπεί αποτελεσματικά σε μία από τις πιο εξελιγμένες μορφές.

Περιγραφή κυκλώματος
--------------------

1. Διπλασιαστή τάσεως Villard
2. Κυματομορφή εξόδου από το κύκλωμα Villard
Το κύκλωμα Villard αποτελείται μόνο από έναν πυκνωτή και μια δίοδο. Τα πλεονεκτήματά του είναι η μεγάλη του απλότητα και το χαμηλό επίπεδο αρμονικών του. Ο πυκνωτής φορτίζεται κατά την αρνητική εναλλαγή (ημιπερίοδος) στο μέγιστο πλάτος της εναλλασσόμενης τάσης (Vpk). Η τάση εξόδου είναι ίση με την τάση εισόδου AC συν τη σταθερή τάση του πυκνωτή. Το κύκλωμα αλλάζει τη συνιστώσα DC του σήματος από μηδέν σε Vpk, το ελάχιστο της γίνεται μηδέν βολτ, παραβλέποντας την τάση κατωφλίου της διόδου, επομένως η μέγιστη τάση εξόδου γίνεται 2\*Vpk. Η τάση εξόδου είναι πάντα θετική, αλλά ταλαντώνεται με το ρυθμό της τάσης εισόδου AC. Εάν η δίοδος αντιστραφεί, η τάση εξόδου γίνεται πάντα αρνητική. Αυτό είναι το κύκλωμα που χρησιμοποιείται γενικά, μαζί με το κύκλωμα ανεστραμμένης διόδου, για την παροχή αρνητικής τάσης στο magnetron ενός **φούρνου μικροκυμάτων**.

UE τάση εισόδου, UA τάση εξόδου (χωρίς αρνητική τάση)

Αναλυτική περιγραφή λειτουργίας
-------------------------------

Πρώτο στάδιο λειτουργίας-Φόρτιση πυκνωτή
Για να αναλύσουμε τη λειτουργία θα πρέπει πρώτα να εξηγήσουμε τη συμπεριφορά της διόδου και του πυκνωτή. Ας υποθέσουμε ότι τη στιγμή που αρχίζει η λειτουργία η πολικότητα είναι αυτή που φαίνεται στο σχήμα. Τότε η δίοδος θα είναι αγώγιμη κι έτσι ο πυκνωτής θα φορτίζεται μέχρι μια τάση ίση με την τάση κορυφής του σήματος εισόδου Vp. Η φόρτιση αυτή είναι ταχύτατη, επειδή η αντίσταση ορθής φοράς rf της διόδου είναι πολύ μικρή (άρα θα έχουμε μικρή σταθερά χρόνου φόρτισης rf C1).

Παραπομπές
----------

1. ↑  «Paul Villard and the Gamma Radiation». *SciHi Blog*. .
Τα **δομημένα δεδομένα** (αγγλικά: structured data) είναι τα δεδομένα, τα οποία είναι οργανωμένα σε τέτοια μορφή, ώστε είναι εύκολο να χρησιμοποιηθούν από μία βάση δεδομένων ή από άλλη τεχνολογία. Ενδεικτικά παραδείγματα δομημένων δεδομένων είναι οι λίστες ονομάτων, τηλεφωνικών αριθμών, ιστορικού αγορών κλπ καθώς και τα αρχεία Excel. Το χαρακτηριστικό των δομημένων δεδομένων είναι ότι είναι εύκολο να επεξεργαστούν. Η ευκολία επεξεργασίας τους, όπως και η ευκολία συγκέντρωσης και ανάλυσης τους, αποτελούν τα κύρια πλεονεκτήματα των δομημένων δεδομένων.

Δομημένα δεδομένα συλλέγονται και αναλύονται από οργανισμούς, με σκοπό την αποκόμιση επιχειρηματικών οφελών. Συγκεκριμένα, από την ανάλυση δομημένων δεδομένων μπορούν να εξαχθούν χρήσιμα συμπεράσματα και δεδομένα για τους οργανισμούς, οι οποίοι μπορούν στη συνέχεια να τα χρησιμοποιήσουν για να βελτιστοποιήσουν και να αυτοματοποιήσουν υπάρχουσες διαδικασίες.

Δείτε επίσης
------------

* Αδόμητα δεδομένα

Πηγές
-----

* Ξανθοπούλου, M.*Μεγάλα δεδομένα προερχόμενα από κοινωνικά δίκτυα (επεξεργασία με hadoop mapReduce)*. (Διπλωματική εργασία-Πανεπιστήμιο Μακεδονίας, 2020)
* What Is Structured Data? Αρχειοθετήθηκε 2021-07-09 στο Wayback Machine. *www.cognizant.com*. Ανακτήθηκε στις 9 Ιουλίου 2021

Παραπομπές
----------

1. ↑  «What Is Structured Data? | Cognizant». *www.cognizant.com*. Αρχειοθετήθηκε από το πρωτότυπο στις 9 Ιουλίου 2021. Ανακτήθηκε στις 9 Ιουλίου 2021.
Ο **Δήμος Κορινθιών** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Κορινθίων και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Κορινθίων. Βρίσκόταν στα βορειοανατολικά του νομού. Συνόρευε με τους δήμους Τενέας, Λουτρακίου-Περαχώρας, Σαρωνικού και Άσσου-Λεχαίου. Ο δήμος αποτελούταν από 5 δημοτικά διαμερίσματα, καταλάμβανε έκταση 102,2 τ.χλμ και είχε πληθυσμό 36.555 κατοίκους σύμφωνα με την απογραφή του 2001 με αποτέλεσμα να αποτελούσε τον μεγαλύτερο σε πληθυσμό Καποδιστριακό δήμο της Κορινθίας. Έδρα του δήμου ήταν η Κόρινθος. 

Ο τότε δήμος μετεξελίχθηκε στη δημοτική ενότητα Κορινθίων του Δήμου Κορινθίων που σχηματίστηκε από το πρόγραμμα Καλλικράτης.

Διαίρεση
--------

Ο δήμος Κορινθίων περιλάμβανε τα παρακάτω δημοτικά διαμερίσματα και οικισμούς:

 **Δ.δ. Κορίνθου**  -- η Κόρινθος [ 29.787 ]
 **Δημοτικό διαμέρισμα Αρχαίας Κορινθίας**  [ 2.578 ]
* η Αρχαία Κόρινθος [ 1.800 ]
* το Αρχαίο Λιμάνι [ 778 ]

 **Δ.δ. Εξαμιλίων**  [ 2.224 ]
* τα Εξαμίλια [ 1.563 ]
* ο Άγιος Κοσμάς [ 55 ]
* η Δάφνη [ 59 ]
* η Ιερά Μονή Αγίας Τριάδος [ 80 ]
* τα Κάτω Εξαμίλια [ 467 ]

 **Δ.δ. Ξυλοκέριζας**  [ 1.215 ]
* η Ξυλοκέριζα [ 783 ]
* η Αγία Παρασκευή [ 81 ]
* ο Άγιος Δημήτριος [ 85 ]
* η Θυμαριώνα [ 29 ]
* οι Κεχριές [ 237 ]

 **Δ.δ. Σολομού**  [ 751 ]
* ο Σολομός [ 683 ]
* τα Μπεκιάνικα [ 68 ]

Παραπομπές
----------

1. ↑  «Υπουργείο εσωτερικών, δήμος Κορινθιών». Αρχειοθετήθηκε από το πρωτότυπο στις 24 Σεπτεμβρίου 2009. Ανακτήθηκε στις 2 Ιανουαρίου 2010.

Εξωτερικοί σύνδεσμοι
--------------------

* Δήμος Κορινθίων
* Υπουργείο εσωτερικών, δήμοι του σχεδίου Καποδίστριας Αρχειοθετήθηκε 2009-09-24 στο Wayback Machine.

  


|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Κορινθίας |
| --- |
|  |
| 
Αγίων Θεοδώρων · Άσσου-Λεχαίου · Βέλου · Βόχας · Ευρωστίνης · Κορινθίων · Λουτρακίου-Περαχώρας · Νεμέας · Ξυλοκάστρου · Σαρωνικού · Σικυωνίων · Σολυγείας · Στυμφαλίας · Τενέας · Φενεού |

 |